Title: EL VALLÈS OCCIDENTAL
Course: Classe del Castanyer

Estudiem la nostra comarca.

LA COMARCA DEL VALLÈS OCCIDENTAL

1. INTRODUCCIÓ

El Vallès Occidental és una comarca natural que forma part de la Depressió Prelitoral Catalana. La capital de la comarca és Sabadell, però comparteix aquesta capitalitat amb Terrassa.
Està envoltat per les comarques del Bages, el Baix Llobregat, el Barcelonès i el Vallès Oriental.

2. EL MEDI FÍSIC

2.1. Les unitats de relleu.
La SERRALADA PELITORAL assoleix els 1104 metres d’alçària en “La Mola” de Sant Llorenç del Munt. Una altra serra important d’aquesta serralada és la “Serra de l’Obac”. Pertanyen també a aquesta serralada “El Montseny”, “Els Cingles de Bertí” i “El Farell”.
El Vallès forma part de la DEPRESSIÓ PRELITORAL.
La SERRALADA LITORAL és d’alçades més baixes que la Prelitoral. Una serra important és la “Serra de Collserola”, amb la muntanya Tibidabo de 512 metres. Aquesta serralada la compartim amb la comarca del Barcelonés.

2.2. La hidrografia.
El Vallès està situat entre dos rius: el Besós i el Llobregat. Els rius i les rieres del Vallès estan pràcticament secs durant tot l’any, especialment a l’estiu. A vegades no són capaços d’engolir les grans avingudes d’aigües que s’hi produeixen esporàdicament, sobretot a la tardor.
Els rius i rieres de la comarca no s’han utilitzat molt per l’agricultura, però si per la INDÚSTRIA. Això fa que els cursos baixos acabin tan contaminats.
Es poden destacar la Riera de les Arenes, el Riu Ripoll, la Riera de Caldes i la Riera de Sentmenat.

2.3.- El clima.
El clima està totalment influenciat per la proximitat al mar (clima Mediterrani). Com ja sabem la proximitat al mar suavitza les temperatures. Els hiverns són suaus. Els estius són secs i calorosos. A les serralades, per efecte de l’alçada, les temperatures disminueixen una mica i augmenten les precipitacions.
Acostuma a ploure molt a la tardor que és quan es produeixen moltes riuades i catàstrofes considerables.

2.4.- La vegetació.
La vegetació de tota la comarca és de tipus mediterrània. Destaca l’Alzinar.
A la plana, degut al creixement urbà, només hi queden alguns fragments de pineda de Pi Blanc.
Els arbustos més corrents que podem trobar a la nostra comarca són: la Gatosa, el Romaní, les Ginestes, els Brucs, i les Estepes.

2.5.- La fauna.
La fauna del Vallès ha estat força modificada per les activitats humanes. Malgrat això, en les zones de muntanya o en aquelles en que la industrialització no ha estat tan intensa encara podem trobar exemplars de: porcs senglars, guineus, musaranyes, aus rapinyaires, eriços, conill, llebres i perdius vermelles.
L’habitat que ha quedat més perjudicat ha estat l’aquàtic, ja que molts dels corrents d’aigua s’han transformat en veritables clavegueres pels abocaments de deixalles industrials incontrolats.

INVESTIGA

Completa la fitxa següent sobre la comarca on vius:

.TIPUS DE COMARCA: ___________________________________________________

______________________________________________________________________

. COMARQUES QUE L’ENVOLTEN: __________________________________________

______________________________________________________________________

. RELLEU: ____________________________________________________________

______________________________________________________________________

. CLIMA:______________________________________________________________

. VEGETACIÓ: _________________________________________________________

______________________________________________________________________

. POBLACIÓ: __________________________________________________________

______________________________________________________________________

. FAUNA: _____________________________________________________________

______________________________________________________________________

. RIUS I RIERES IMPORTANTS: _________________________________________

______________________________________________________________________